Völkermord

E **Völkermord** oder **Genozid** isch sit dr Konvention über d Verhüetig und Bestroofig vom Völkermord vo 1948 e Stroofdatbestand im Völkerstroofrächt, wo definiert isch dur d Absicht, "e nationali, ethnischi, rassischi oder religiösi Gruppe ganz oder deilwiis z zerstöre. Sit em Beschluss dur d Generalversammlig vo de Vereinte Natione isch d Bestroofig vom Völkermord au in verschiidene nationale Rächtsornige usdrücklig verankeret.

Die rächtligi Definition, wo uf e Raphael Lemkin zrugggoht, dient au in dr Wüsseschaft as Definition vom Begriff Völkermord, so zum Bischbil in dr Vergliichende Völkermordforschig.

## Anerkennti Völkermord in dr Gschicht
* Dr Ufstand vo de Herero und Nama – 1904–1908 – e Kolonialchrieg zwüsche dütsche Druppe und de Völker vo de Herero und Nama in Dütsch-Südwestafrika, wo, wo dr Ufstand niidergschlage gsi isch, e Völkermord dur die dütschi Kolonialmacht noch sich zooge het.
* D Ereigniss vo 1915 im Zsämmehang mit em Zerfall vom Osmanische Riich, wie dr Völkermord an de Armenier, an de Aramäer und an de Assyrer sowie an de Pontosgrieche, wo vo wiitere Verfolgige und Verdriibige in de Johr bis 1923 begleitet begleitet gsi isch.
* Dr Holocaust – 1939–1945 – dr Völkermord an de Jude in dr Zit vom Nationalsozialismus
* Dr Porajmos – 1939–1945 – dr Völkermord an de Roma und Sinti in dr Zit vom Nationalsozialismus
* Dr Völkermord z Burundi – 1965 und 1972 – Völkermord dur Tutsi an Hutu, öbbe 100.000 bis 300.000 Doti
* Dr Völkermord z Ruanda – 1994 – in fast 100 Däg hai Aaghörigi vo dr Hutu-Mehrheit 800.000 Mensche umbrocht, aso öbbe 75 Prozänt vo dr Tutsi-Minderheit, wo z Ruanda gläbt het, und moderati Hutu, wo bim Völkermord nit mitgmacht hai oder sich aktiv drgege iigsetzt hai.

E Sonderfall si d Ereigniss während dr Herrschaft vo de Rote Khmer z Kambodscha vo 1975 bis 1979. Wil sich die gege d Bevölkerig vom eigene Land grichtet hai, isch do au dr Begriff „Autogenozid“ (sinngmäss öbbe „Sälbstvölkermord“) bruucht worde. Was die Rote Khmer Gruppe adoo hai, wo chönne abgränzt wärde wie z.&nbsp;B. de muslimische Cham, zellt as Völkermord.

## Litratur
* Dinah L. Shelton (Herausg.): *Encyclopedia of genocide and crimes against humanity*. 3 Bände, Thomson Gale Macmillan Reference, Detroit USA 2005.
* Richard Albrecht: *Die politische Ideologie des objektiven Gegners und die ideologische Politik des Völkermords im 20. Jahrhundert: Prolegomena zu einer politischen Soziologie des Genozid nach Hannah Arendt*. In: Sociologia Internationalis, 27 (1989) I, 57–88 
* Richard Albrecht: *Genozidpolitik im 20. Jahrhundert.* Aachen: Shaker [= Allgemeine Rechtswissenschaft], 3 Bände; 
** Bd. 1: *Völkermord(en)*. 2006, ii/184 p., ISBN 978-3-8322-5055-3; 
** Bd. 2: *Armenozid*. 2007, ii/114 p., ISBN 978-3-8322-5738-5; 
** Bd. 3: *Hitlergeheimrede 22. August 1939*. 104 p., ISBN 978-3-8322-6695-0 
* Boris Barth: *Genozid. Völkermord im 20. Jahrhundert. Geschichte, Theorien, Kontroversen.* Beck, München 2006, (Beck'sche Reihe, Bd. 1672), ISBN 3-406-52865-1.
* Mihran Dabag, Kristin Platt: *Genozid und Moderne.* Leske+Budrich, Opladen 1998, ISBN 3-8100-1822-8.
* 
* Daniel Jonah Goldhagen: *Schlimmer als Krieg – Wie Völkermord entsteht und wie er zu vermeiden ist*. Siedler, München 2009, ISBN 978-3-88680-698-0.
* Irving L. Horowitz, Taking Lives: *Genocide and State Power*. Transaction Books, News Brunswick (N.J.)-London 1980, xvi/199 p.; 5th, revised ed. (Foreword Anselm L. Strauss), 2002, ivx/447 p., ISBN 0-7658-0094-2.
* 
* Ben Kiernan: *Erde und Blut. Völkermord und Vernichtung von der Antike bis heute*. Deutsche Verlags-Anstalt (DVA), München 2009, Gebunden,  911 Seiten, ISBN 3421058768.
* 
* 
* 

## Weblingg
* Convention pour la prévention et la répression du crime de génocide (adoptée par l'Assemblée générale de l'ONU le 9 décembre 1948)
* L'article 6 du Statut de Rome de la Cour pénale internationale sur la définition du Crime de génocide
* Konvention zur Verhüetig und Verfolgig vom Völkermord-Verbräche (änglisch)
* Institut für Diaspora- und Genozidforschung an der Ruhr-Universität Bochum
* Raphael-Lemkin-Institut für Xenophobie- und Genozidforschung
* Online-Enzyklopädie-Projekt vom Centre d'études et de recherches internationales (CERI)/SciencesPo.

## Fuessnote